กนง.เพิ่มคาดการณ์ GDP ปีนี้เป็นโต 3.5% ก่อนขยายตัวเป็น 3.7% ในปี 61
กนง.ปรับเพิ่มคาดการณ์ GDP ปีนี้เป็นโต 3.4% จากเดิม 3.5% ก่อนขยายตัวเป็น 3.7% ในปี 61
5 ก.ค. 2560

คณะกรรมการนโยบายการเงิน (กนง.) ปรับคาดการณ์การขยายตัวทางเศรษฐกิจ (GDP) ไทยในปี 60 เพิ่มขึ้นเล็กน้อยเป็น 3.5% จากเดิมที่คาดไว้ 3.4% เนื่องจากเศรษฐกิจไทยมีแนวโน้มขยายตัวชัดเจนต่อเนื่อง จากการส่งออกสินค้าที่ขยายตัวดีขึ้น และทำให้ กนง.ปรับเพิ่มคาดการณ์การส่งออกในปีนี้เป็น 5.0% จากเดิมที่คาดไว้เพียง 2.2% ส่วนการนำเข้าโต 10.9% จากเดิมที่คาดไว้ 7.2% ส่วนการลงทุนภาคเอกชนโต 1.7% ลดลงจากเดิมที่คาดไว้ 2.4%
ขณะที่ในปี 61 คาดว่าเศรษฐกิจไทยจะเติบโตได้ 3.7% แต่การส่งออกอาจเติบโตได้เพียง 1.7% ซึ่งถือว่าลดลงจากในปีนี้ ขณะที่การนำเข้า โต 5.4% ลดลงจากปีนี้เช่นกัน